CELEX: 32019L0369
Language: fi
Date: 2018-12-13 00:00:00
Title: Komission delegoitu direktiivi (EU) 2019/369, annettu 13 päivänä joulukuuta 2018, neuvoston puitepäätöksen 2004/757/YOS liitteen muuttamisesta siltä osin kuin on kyse uusien psykoaktiivisten aineiden sisällyttämisestä huumausaineen määritelmään

7.3.2019   
               
               
                  FI
               
               
                  Euroopan unionin virallinen lehti
               
               
                  L 66/3
               
            
         KOMISSION DELEGOITU DIREKTIIVI (EU) 2019/369,
         annettu 13 päivänä joulukuuta 2018,
         neuvoston puitepäätöksen 2004/757/YOS liitteen muuttamisesta siltä osin kuin on kyse uusien psykoaktiivisten aineiden sisällyttämisestä huumausaineen määritelmään
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon neuvoston puitepäätöksen 2004/757/YOS muuttamisesta uusien psykoaktiivisten aineiden sisällyttämiseksi huumausaineen määritelmään ja neuvoston päätöksen 2005/387/YOS kumoamisesta 15 päivänä marraskuuta 2017 annetun Euroopan parlamentin ja neuvoston direktiivin (EU) 2017/2103 (1) ja erityisesti sen 3 artiklan 3 kohdan,
         sekä katsoo seuraavaa:
         
                     (1)
                  
                  
                     Neuvoston puitepäätöksen 2004/757/YOS (2) liitteessä on luettelo aineista, jotka kuuluvat kyseisen puitepäätöksen 1 artiklan 1 kohdan b alakohdan mukaisen huumausaineen määritelmän piiriin.
                  
               
                     (2)
                  
                  
                     Puitepäätökseen 2004/757/YOS on lisätty liite direktiivillä (EU) 2017/2103. Liitteessä luetellaan kaikki uudet psykoaktiiviset aineet, joihin ennen direktiivin (EU) 2017/2103 hyväksymistä sovellettiin valvontatoimenpiteitä ja rikosoikeudellisia seuraamuksia neuvoston päätöksen 2005/387/YOS (3) nojalla.
                  
               
                     (3)
                  
                  
                     Direktiivillä (EU) 2017/2103 kumottiin päätös 2005/387/YOS 23 päivästä marraskuuta 2018 lukien. Direktiivin (EU) 2017/2103 hyväksymisen ja marraskuun 23 päivän 2018 välisenä aikana viiteen uuteen psykoaktiiviseen aineeseen alettiin soveltaa valvontatoimenpiteitä ja rikosoikeudellisia seuraamuksia neuvoston päätöksen 2005/387/YOS nojalla. Kyseisiä uusia psykoaktiivisia aineita ei kuitenkaan ole vielä sisällytetty puitepäätöksen 2004/757/YOS liitteeseen.
                  
               
                     (4)
                  
                  
                     Näin ollen päätöksen 2005/387/YOS kumoamisen vuoksi seuraavat uudet psykoaktiiviset aineet olisi sisällytettävä puitepäätöksen 2004/757/YOS liitteeseen:
                     
                                 a)
                              
                              
                                 
                                    N-fenyyli-N-[1-(2-fenyylietyyli)piperidin-4-yyli]-furaani-2-karboksamidi (furanyylifentanyyli), joka on saatettu valvontatoimenpiteiden piiriin neuvoston täytäntöönpanopäätöksellä (EU) 2017/2170 (4);
                              
                           
                                 b)
                              
                              
                                 
                                    N-(1-amino-3,3-dimetyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi (ADB-CHMINACA), joka on saatettu valvontatoimenpiteiden piiriin neuvoston täytäntöönpanopäätöksellä (EU) 2018/747 (5);
                              
                           
                                 c)
                              
                              
                                 1-(4-syanobutyyli)-N-(2-fenyylipropan-2-yyli)-1H-indatsoli-3-karboksiamidi (CUMYL-4CN-BINACA), joka on saatettu valvontatoimenpiteiden piiriin neuvoston täytäntöönpanopäätöksellä (EU) 2018/748 (6);
                              
                           
                                 d)
                              
                              
                                 
                                    N-fenyyli-N-[1-(2-fenyylietyyli)piperidin-4-yyli]syklopropaanikarboksamidi (syklopropyylifentanyyli) ja 2-metoksi-N-fenyyli-N-[1-(2-fenyylietyyli)piperidin-4-yyli]asetamidi (metoksiasetyylifentanyyli), jotka on saatettu valvontatoimenpiteiden piiriin neuvoston täytäntöönpanopäätöksellä (EU) 2018/1463 (7).
                              
                           
               
                     (5)
                  
                  
                     Direktiivi (EU) 2017/2103 sitoo Irlantia, ja Irlanti osallistuu sen vuoksi tämän delegoidun direktiivin hyväksymiseen ja soveltamiseen.
                  
               
                     (6)
                  
                  
                     Direktiivi (EU) 2017/2103 ei sido Yhdistynyttä kuningaskuntaa, eikä se sen vuoksi osallistu tämän delegoidun direktiivin hyväksymiseen eikä soveltamiseen, delegoitu direktiivi ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.
                  
               
                     (7)
                  
                  
                     Direktiivi (EU) 2017/2103 ei sido Tanskaa, eikä se sen vuoksi osallistu tämän delegoidun direktiivin hyväksymiseen eikä soveltamiseen, delegoitu direktiivi ei sido Tanskaa eikä sitä sovelleta Tanskaan.
                  
               
                     (8)
                  
                  
                     Puitepäätöstä 2004/757/YOS olisi sen vuoksi muutettava,
                  
               ON HYVÄKSYNYT TÄMÄN DIREKTIIVIN:
         
            1 artikla
            Puitepäätöksen 2004/757/YOS muuttaminen
            Lisätään puitepäätöksen 2004/757/YOS liitteessä olevaan luetteloon seuraavat:
            
               
                           ”13.
                        
                        
                           
                              N-fenyyli-N-[1-(2-fenyylietyyli)piperidin-4-yyli]-furaani-2-karboksamidi (furanyylifentanyyli), sellaisena kuin sitä tarkoitetaan neuvoston täytäntöönpanopäätöksessä (EU) 2017/2170 (*1).
                        
                     
                           14.
                        
                        
                           
                              N-(1-amino-3,3-dimetyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi (ADB-CHMINACA), sellaisena kuin sitä tarkoitetaan neuvoston täytäntöönpanopäätöksessä (EU) 2018/747 (*2).
                        
                     
                           15.
                        
                        
                           1-(4-syanobutyyli)-N-(2-fenyylipropan-2-yyli)-1H-indatsoli-3-karboksiamidi (CUMYL-4CN-BINACA), sellaisena kuin sitä tarkoitetaan neuvoston täytäntöönpanopäätöksessä (EU) 2018/748 (*3).
                        
                     
                           16.
                        
                        
                           
                              N-fenyyli-N-[1-(2-fenyylietyyli)piperidin-4-yyli]syklopropaanikarboksamidi (syklopropyylifentanyyli) ja 2-metoksi-N-fenyyli-N-[1-(2-fenyylietyyli)piperidin-4-yyli] asetamidi (metoksiasetyylifentanyyli), sellaisena kuin sitä tarkoitetaan neuvoston täytäntöönpanopäätöksessä (EU) 2018/1463 (*4).
                        
                     
         
         
            2 artikla
            Saattaminen osaksi kansallista lainsäädäntöä
            
               1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 7 päivänä syyskuuta 2019. Niiden on kuitenkin saatettava tämän direktiivin 1 artiklassa tarkoitetun puitepäätöksen 2004/757/YOS liitteen 16 kohdan noudattamisen edellyttämät lait, asetukset ja hallinnolliset määräykset voimaan viimeistään 29 päivänä syyskuuta 2019. Niiden on viipymättä toimitettava nämä säännökset kirjallisina komissiolle.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
            
            
               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.
            
         
         
            3 artikla
            Voimaantulo
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            4 artikla
            Tämä direktiivi on osoitettu jäsenvaltioille perussopimusten mukaisesti.
         
         
            Tehty Brysselissä 13 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 305, 21.11.2017, s. 12.
         
            (2)  Neuvoston puitepäätös 2004/757/YOS, tehty 25 päivänä lokakuuta 2004, laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta (EUVL L 335, 11.11.2004, s. 8).
         
            (3)  Neuvoston päätös 2005/387/YOS, tehty 10 päivänä toukokuuta 2005, uusia psykoaktiivisia aineita koskevasta tietojenvaihdosta, riskienarvioinnista ja valvonnasta (EUVL L 127, 20.5.2005, s. 32).
         
            (4)  Neuvoston täytäntöönpanopäätös (EU) 2017/2170, annettu 15 päivänä marraskuuta 2017, N-fenyyli-N-[1-(2-fenyylietyyli)piperidin-4-yyli]-furaani-2-karboksamidin (furanyylifentanyyli) saattamisesta valvontatoimenpiteiden piiriin (EUVL L 306, 22.11.2017, s. 19).
         
            (5)  Neuvoston täytäntöönpanopäätös (EU) 2018/747, annettu 14 päivänä toukokuuta 2018, uuden psykoaktiivisen aineen N-(1-amino-3,3-dimetyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi (ADB-CHMINACA) saattamisesta valvontatoimenpiteiden piiriin (EUVL L 125, 22.5.2018, s. 8).
         
            (6)  Neuvoston täytäntöönpanopäätös (EU) 2018/748, annettu 14 päivänä toukokuuta 2018, uuden psykoaktiivisen aineen 1-(4-syanobutyyli)-N-(2-fenyylipropan-2-yyli)-1H-indatsoli-3-karboksiamidi (CUMYL-4CN-BINACA) saattamisesta valvontatoimenpiteiden piiriin (EUVL L 125, 22.5.2018, s. 10).
         
            (7)  Neuvoston täytäntöönpanopäätös (EU) 2018/1463, annettu 28 päivänä syyskuuta 2018, uusien psykoaktiivisten aineiden N-fenyyli-N-[1-(2-fenyylietyyli)piperidin-4-yyli]syklopropaanikarboksamidi (syklopropyylifentanyyli) ja 2-metoksi-N-fenyyli-N-[1-(2-fenyylietyyli)piperidin-4-yyli]asetamidi (metoksiasetyylifentanyyli) saattamisesta valvontatoimenpiteiden piiriin (EUVL L 245, 1.10.2018, s. 9).